इंदौर। पब्लिक टॉयलेट में शनिवार सुबह एक महिला का शव मिलने से पूरे इलाके मे सनसनी फैल गई। पुलिस के मुताबिक, महिला ने खुद को केरोसिन डालकर आग के हवाले किया है। अब तक महिला की शिनाख्त नहीं हो पाई है। पुलिस मामले में जांच कर रही है।
पुलिस के अनुसार मालवा मिल स्थित गोमा की फैल में बने पब्लिक टॉयलेट में शनिवार सुबह एक महिला की जली हुई लाश होने की सूचना मिली थी। मौका-मुआयना करने पर पुलिस को टॉयलेट के भीतर एक महिला का शव पड़ा मिला। प्रत्यक्षदर्शियों के अनुसार 11.30 बजे टॉयलेट से धुआं निकल रहा था। इस पर भीतर जाकर देखा तो अंदर एक महिला जली पड़ी थी। पुलिस ने बताया प्रथमदृष्या ऐसा लग रही है कि पब्लिक टॉयलेट में महिला केरोसिन और माचिस लेकर आत्महत्या के इरादे से पहुंची थी। इसके बाद टॉयलेट में किसी को नहीं पाकर उसने खुद पर केरोसिन डालकर आग के हवाले कर दिया होगा। पूरी तरह से जलने के चलते महिला की पहचान नहीं हो पाई है। इलाके के लोगों को कहना है कि महिला इस क्षेत्र की नहीं है। तुकोगंज पुलिस मामले की जांच कर रही है।
hin_Deva hin_Deva